Adrian Nartea și și Cosmin Vîjeu au decis să facă echipă la Asia Express sezonul 7. Cei doi actori consacrați din România au răspuns afirmativ provocării celui mai dur reality-show. Recent, Adrian a fost prezent la premiera filmului "Dune", iar acesta nu a ezitat și ne-a oferit un interviu exclusiv despre noua experiență care îl așteaptă. Mai mult decât atât, acesta ne-a dezvăluit ce părere a avut familia despre decizia sa!
Cunoscutul actor a primit propunerea de a face parte din sezonul 7 Asia Express, însă nu a acceptat imediat. Din spusele sale, se pare că discuțiile au fost destul de lungi și avansate până când a spus "da" provocării. Cu toate acestea, se pare că atât el, cât și producătorii au căzut la un comun acord:
"Am primit propunerea cu brațele deschise. Propunerea am primit-o în urmă cu mai mult timp, iar discuțiile au fost destul de avansate. Am primit-o cu emoții și cu dorințe, pentru că mie îmi plac foarte mult provocările de genul acesta. Sunt foarte curios cum mă voi descurca, cum se vor întâmpla lucrurile.
Eu și Cosmin ne-am ales singuri, suntem prieteni foarte buni, ne-am apropiat la o piesă de teatru la care lucrăm. Toți de la teatru facem o echipă bună, dar, cumva, cu el m-am potrivit cel mai bine pentru această provocare.", ne-a declarat Adrian Nartea, în exclusivitate pentru Playtech Știri.
Adrian Nartea este un bărbat împlinit! Actorul are o meserie frumoasă, dar și o familie unită! Adrian Nartea și Alina Ferinceac sunt împreună de 13 ani și au două fete: Mara și Petra. Acesta este un tată extrem de implicat în creșterea fetițelor sale.
Bineînțeles, dorul de casă va pune o amprentă uriașă asupra familiei, dar speră să poată face față cu brio provocării. Astfel, Adrian și-a făcut un tatuaj pe corp cu o semnificație aparte, pentru a simți că fiicele sale sunt alături de el la fiecare pas:
"Voi sta cu greu departe de fete. Mi-am făcut un tatuaj pentru mine și pentru ele. Când era Mara mai mică, dar și acum, cu Petra, când le lăsam la grădiniță, desenam o inimioară, o steluță sau un brăduleț, ca un tatuaj, ca în momentul în care la grădiniță se simt singure, să se uite la desen, să știe că mami și tati au același desen și ne vedem după program.
Mi-am făcut și eu unul, mai măricel, pentru toți 4, iar la plecare le voi desena și lor cu pixul, dar eu îl voi avea ca tatuaj, să știu eu că sunt alături de mine.", ne-a dezvăluit Adrian Nartea, în exclusivitate pentru Playtech Știri.
Actorul ne-a dezvăluit ce părere a avut soția sa când i-a spus că va paticipa la Asia Express:
"Este bucuroasă, cumva știe că îmi doresc foarte mult lucrul acesta și știe că dacă nu m-aș fi dus eram frustrat acasă și i-a plăcut show-ul. I-a fost greu să recunoască, dar au fost perioade când era serialul Vlad pe TV și în același timp și Asia Express, mi-a recunoscut că se uita mai mult la Asia Express, deci e fană a acestui show.
Am primit oferta și mi-a zis să gestionăm plusurile și minusurile, am tras împreună linie și e bine. Eu trebuie să rezist fără ele, dar ele se descurcă fără mine. Asta e…cu admiratoarele…Alina și-a asumat de când m-a luat, știi cum e!", ne-a mai spus Adrian Nartea, în exclusivitate pentru Playtech Știri.
Video: Cătălin Shadi Sîrbu